Държавен вестник, бр. 104, 2011 г., стр. 105

БРОЙ  104	
Д Ъ Р Ж А В Е Н  В Е С Т Н И К 	
СТР.  105  
 – цистерна, одобрена за превоз на опасни 
товари, но нейната продължителност на екс­
плоатация надхвърля 20 години от датата на 
въвеждане в експлоатация. 
Изменение в конструкцията на ППС, вклю­
чително дооборудването с ABS и/или забавител 
на скоростта, на превозни средства за превоз 
на опасни товари, се извършва съгласно из­
искванията на наредбата по чл. 146 от Закона 
за движението по пътищата. Изменение в 
конструкцията на цистерна не се допуска без 
разрешение на компетентните органи.
Прегледът за годност започва само след 
представяне на типово одобрение по смисъ­
ла на т. 9.1.2.2 от ADR или друг документ от 
фирмата производител или неин официален 
представител. Този документ е с конкретен 
идентификационен номер на превозното сред­
ство (VIN/рама) и удостоверява, че превозното 
средство е одобрено и допуснато до експлоата­
ция за превоз на определени опасни товари в 
съответствие с т. 9.1.2.2 от ADR. За превозно 
средство с надстройка е необходим и документ 
за одобрение типа на надстройката – фургон, 
цистерна, батерия и съд (ако има такъв) и др.
Прегледът за годност се извършва в зависи­
мост от предназначението на ППС EX/II, EX/
III, FL, OX, AT и MEMUs – в съответствие с 
Част 9 на ADR.
1. Описание на ППС се прави по ADR и 
същото се определя съгласно EX/II, EX/III, 
FL, OX, AT и MEMUs.
2. Ефективност на забавителя
При първия технически преглед на ППС се 
изисква декларация от производителя за дейст­
вието на спирачката забавител (ако се изисква). 
Ефективността на забавителя съгласно 9.2.3.1.2 
се нанася в протокола за годност на ППС за 
превоз на опасни товари по шосе. 
3. Електрообзавеждане 
3.1. Проводници (без EX/II) 
Размерът на проводниците трябва да е дос­
татъчно голям, за да се избегне прегряване. 
Проводниците трябва да са с подходяща изо­
лация. Всички вериги трябва да са защитени 
чрез стопяеми предпазители или автоматични 
прекъсвачи (когато се изисква). Кабелите тряб­
ва да бъдат здраво закрепени и разположени 
по такъв начин, че проводниците да са дос­
татъчно защитени от механични и термични 
напрежения.
3.2. Главен прекъсвач (за ЕХ/III, FL) 
Прекъсвачът за изключване на електричес-
ките вериги трябва да е разположен възможно 
най-близо до акумулатора. Ако се използва едно­
полюсен прекъсвач, той трябва да е разположен 
към проводника за подаване на захранване, а 
не към проводника за заземяване В кабината 
на водача трябва да е инсталирано контролно 
устройство за управление, улесняващо функци­
ите на прекъсвача за изключване и включване 
отново. То трябва да е лесно достъпно за водача 
и да е с характерно обозначение. Трябва да е 
защитено против задействане по невнимание: 
или чрез добавяне на защитен капак, или да 
е такова, че да се задейства с две движения, 
или да е защитено по друг подходящ начин. 
Може да се монтират допълнителни контролни 
устройства, при условие че имат характерно 
обозначение и са защитени от задействане 
по невнимание. Ако контролното устройство/
устройства се задейства/т чрез електричество, 
неговите/техните вериги следва да отговарят 
на изискванията на 9.2.2.5 на Част 9 на ADR. 
Прекъсвачът трябва да има кутия със степен 
на защита IP 65 съгласно стандарт IEC 529. 
Кабелните връзки на прекъсвача трябва да 
имат степен на защита IP 54. Това обаче не се 
изисква, ако тези връзки са затворени в кожух, 
който може да бъде кутията на акумулатора. В 
такъв случай е достатъчно връзките да бъдат 
изолирани против късо съединение, например 
чрез каучукова капачка.
3.3. Акумулатори (за ЕХ/III, FL)
К лемите на акумулатора трябва да са 
електрически изолирани или да са закрити от 
изолиращия капак на акумулаторната кутия. В 
случай че акумулаторите не са разположени под 
капака на двигателя, те трябва да са поставени 
в проветряваща се кутия.
3.4. Тахограф
Частите на електрическата инсталация, 
включително и проводниците, които трябва 
да останат захранени, когато главният пре­
късвач на акумулатора е изключен, трябва да 
бъдат подходящи за употреба в опасна среда. 
Това оборудване трябва да отговаря на общите 
изисквания на IEC 60079, части 0 и 14 и на 
приложимите допълнителни изисквания от IEC 
60079, части 1, 2, 5, 6, 7, 11, 15 или 18.
3.5. Електрообзавеждане зад кабината (за 
ЕХ, FL)
Цялата инсталация трябва да е така про­
ектирана, конструирана и защитена, че при 
нормални условия на използване на превозните 
средства да не може да предизвика запалване 
или късо съединение и тези рискове да могат 
да се сведат до минимум в случай на удар или 
деформация.
4. Спирачна система
4.1. Антиблокираща спирачна система
Изисква се за превозни средства с пър­
воначална регистрация след 30 юни 1993 г. 
по отношение на моторни превозни средства 
(влекачи и твърдо свързани превозни средства) 
с максимална маса над 16 тона, както и за 
ремаркета (например за ремаркета, за полу­
ремаркета или за ремаркета с централна ос) с 
максимална маса над 10 тона. Прилага се за 
моторни превозни средства, конструирани за 
теглене на ремаркета с максимална маса над 
10 тона, с първоначална регистрация след 30 
юни 1995 г. Приложима е за всички превозни 
средства, които са одобрени в съответствие с 
9.1.2 след 30 юни 2001 г., независимо от датата 
на първоначалната им регистрация.